מור (זמרת)

מור רביעי (נולדה ב-26 בינואר 2001), הידועה בשמה הפרטי בלבד, היא זמרת-יוצרת ישראלית בתחום המוזיקה המזרחית.

 ביוגרפיה 
רביעי נולדה וגדלה באשקלון. כנערה למדה באולפנת צביה באשקלון. לאחר סיום לימודיה שירתה כשנתיים בשירות לאומי בגן חינוך מיוחד. בנעוריה, החלה כתחביב לשיר ולהעלות סרטונים שלה שרה בחדר השינה בחשבון האינסטגרם שלה. היא קיבלה הצעות להגיע לאודישן לתוכנית הכוכב הבא אך לטענתה מאחר שהייתה עדיין תלמידת אולפנה היא החליטה לכבד את הכללים של האולפנה ולא להגיש מועמדות לתוכנית מציאות.

 קריירה 
רביעי החלה להתפרסם בשנת 2020 בעקבות פנייה אישית של הזמר עדן חסון, ששלח לה הודעה בה נכתב שהוא רוצה לקדם את תחום השירה שלה. השניים נפגשו אצל יעקב למאי והחלו לשתף פעולה. בעקבות כך היא חתמה חוזה בחברת ייצוג האמנים שרית הפקות. 

ביולי 2020 חברה לליאור נרקיס והשניים ביצעו את הדואט "אין לי סיכוי", אותו כתבו והלחינו תמר יהלומי ויונתן קלימי. רביעי שיתפה פעולה עם אומנים נוספים, בין היתר עם עדן בן זקן, שכתבה עבורה את השיר "זיכרון ישן" (השיר יצא ב-27 באוקטובר 2020).

הסינגל הראשון שהוציאה, "תקרא לי מאמי", הפך ללהיט תוך זמן קצר יחסית וזכה ללמעלה מ-15 מיליון צפיות. אלבום הבכורה שלה בשם "הכל אצלך בסדר" יצא לאור בקיץ 2021. הסינגלים שהוציאה לאחר הסינגל הראשון שלה זכו להצלחה גדולה וצברו מיליוני צפיות ביוטיוב. נכון ליוני 2021, צברה רביעי למעלה מ־30 מיליון צפיות ביוטיוב וחצי מיליון שימושים והשמעות בשירותי הסטרימינג השונים. היא סומנה על ידי התקשורת בישראל כפורצת דרך לזמרות צעירות בסגנון המזרחי.

ב-31 ביולי 2023 הוציאה את הסינגל "אני לא פה". ב-12 בספטמבר הוציאה את הסינגל "סופרסטאר" יחד עם סאבלימינל והצל. ב-12 בדצמבר הוציאה את הסינגל "הילדים שלך שם (עמיתי שלי)".

ב-22 במרץ 2022 ביצעה עם אבי אבורומי את הדואט "חצי שלי". ב-25 בינואר הוציאה את הסינגל "אין אותנו יותר" יחד עם אבורומי.

ב-22 בספטמבר 2022 הוציאה את הסינגל "אל יקר" יחד עם הזמר עדן חסון.

ב-20 בדצמבר 2022 הוציאה את הסינגל "יאללה לך".

ב-30 במרץ 2023 הוציאה את הסינגל "באתי עד אליך".

ב-9 בנובמבר 2023 ביצעה יחד עם הזמר גל אדם את הקאבר "כשאת עצובה" שירו של עמיר בניון.

ב-1 בינואר 2024, אבי אבורומי ומור הוציאו דואט שלישי יחד בשם "אם אני לא אחזור" שהוקדש לחיילי ולחטופי מלחמת חרבות ברזל. ב-16 באפריל הוציאה את הסינגל "כולם שמעו עלינו". ב-13 ביוני, מור הוציאה ביצוע מחודש לשיר "אני חולם על נעמי" בשלוש שפות: עברית, אנגלית ויפנית. את העיבוד המוזיקלי לביצוע המחודש עשה יעקב למאי, ודוד קריבושי ליווה את תהליך החידוש. הביצוע מלווה בקליפ בשלוש גרסאות תואמות, עם סטיילינג של  ז"ל, שנרצחה במסיבה בנובה וגופתה חולצה מעזה. ב-8 ביולי, מור הוציאה סינגל בשם "לא אותו אחד" במסגרת פרויקט "החללית" של המפיק והיוצר אופיר מלול, בלדה ים-תיכונית עם לחן, מילים ועיבוד מוזיקלי של מלול. ב-29 בספטמבר, הוציאה את השיר "המבדיל", המבוסס על לחן בסגנון מרוקאי שלמדה מסבתא שלה לטקס ההבדלה. ב-24 בנובמבר, קובי פרץ ומור שיתפו פעולה לראשונה בשיר משותף בשם "זיכרון מתוק" ואף צילמו קליפ לשיר. ב-6 בנובמבר הוציאה את המיני-אלבום הראשון שלה, ממנו זכה השיר "סחרחורות" להצלחה.

 דיסקוגרפיה 

 מיני-אלבומים 

 2025: Mor 4FM

 סינגלים 
שםשנהמיקומי שיאמדיה פורסט ישראלגלגלצהיטליסטהעשירייה"תקרא לי מאמי"2019––––"מחזיק לי את היד"––––"כואב כמוני"2020––––"אין לי שום סיכוי"(עם ליאור נרקיס)––––"מצד אחד"––––"זיכרון ישן"––––"רחוק אבל קרוב"2021––––"תקשיב לי עכשיו"––––"הכל אצלך נורמלי"––––"בא לי עוד"(עם קובי ממן)––––"לא אכפת לי"––––"חצי שלי"(עם אבי אבורומי)2022––––"אל יקר"(עם עדן חסון)––––"יאללה לך"––––"אין אותנו יותר"(עם אבי אבורומי)20234421"באתי עד אליך"––––"אני לא פה"––––"סופרסטאר"(עם סאבלימינל והצל)––––"כשאת עצובה"(עם גל אדם)––47–"הילדים שלך שם (עמיתי שלי)"––––"אם אני לא אחזור"(עם אבי אבורומי)2024––––"כולם שמעו עלינו"––––"חולם על נעמי"––––"לא אותו אחד"(עם החללית)––––"המבדיל"––––"זיכרון מתוק"(עם קובי פרץ)––––"רוקד לי על העצב"2025––43–"עד שתעזוב"(עם רוני מלר)––––"כל החלומות שלי"––81–"אוחילה"

 חיים אישיים 
מור היא חברתה הטובה של עמית אסתר בוסקילה שנחטפה לרצועת עזה ממסיבת הנובה במתקפת חמאס בשבעה באוקטובר, עמית הייתה הסטיליסטית של מור. לאחר החטיפה מור הוציאה את השיר "הילדים שלך שם (עמיתי שלי)", והייתה שותפה למאבק לשחרורה. ב-17 במאי 2024 חולצה גופתה של עמית מרצועת עזה.

במאי 2024 פורסם שרביעי בזוגיות עם יונתן בן חמו, לוחם הנדסה קרבית שנפצע במלחמת חרבות ברזל ורגלו נקטעה. השניים הכירו בבית החולים בזמן שהגיעה לשיר ולשמח את הלוחמים.

 קישורים חיצוניים 

"קרה לי נס": הדרך של מור מההודעה באינסטגרם – לבמה, כאן 11, יוטיוב



 הערות שוליים 

קטגוריה:בוגרות אולפנת צביה
קטגוריה:בוגרות שירות לאומי
קטגוריה:זמרות-יוצרות ישראליות
קטגוריה:אמנים ישראלים הידועים בשם במה
קטגוריה:זמרות מוזיקה מזרחית ישראליות
קטגוריה:זמרים-יוצרים ישראלים
קטגוריה:זמרי מוזיקה מזרחית ישראלים
קטגוריה:אשקלון: מוזיקאים
קטגוריה:ישראלים שנולדו ב-2001
קטגוריה:ישראליות שנולדו ב-2001